SET ปิดลดช่วงลบ เหลือ 0.98 จุด แนะจับตารัฐสภาอังกฤษโหวตร่าง Brexit คืนนี้
SET ปิดลดช่วงลบ เหลือ 0.98 จุด แนะจับตารัฐสภาอังกฤษโหวตร่าง Brexit คืนนี้ โดยดัชนีปิดตลาดวันนี้ ที่ระดับ 1,624.05 จุด ลบ 0.98 จุด หรือ 0.06% มูลค่าการซื้อขาย 5.17 หมื่นล้านบาท
29 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,624.05 จุด ลบ 0.98 จุด หรือ 0.06% มูลค่าการซื้อขาย 5.17 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ดัชนีปรับตัวลงเล็กน้อย รับแรงกดดันหุ้นในกลุ่มพลังงานที่ปรับตัวลงตามราคาน้ำมัน หลังสหรัฐฯมีแนวโน้มผลิตน้ำมันเพิ่มขึ้น ทำให้เกิดความกังวลเกี่ยวกับปริมาณน้ำมันในสหรัฐฯที่อาจจะเกิดภาวะสินค้าล้นตลาด (over supply)
อย่างไรก็ตาม ยังมีปัจจัยหนุนจากเงินดอลลาร์สหรัฐฯที่อ่อนค่า ส่งผลให้ค่าเงินในภูมิภาคเอเชียแข็งค่าขึ้น โดยเฉพาะค่าเงินบาทที่แข็งค่าขึ้นมาก ทำให้มีกระแสเงินทุนไหลเข้ามาในช่วงนี้ ซึ่งทำให้ดัชนีฯไม่ปรับตัวลงมาก
ด้านตลาดหุ้นในภูมิภาคเอเชียวันนี้ส่วนใหญ่ปรับตัวลดลงตามกัน
สำหรับแนวโน้มการลงทุนในวันพรุ่งนี้ (30 ม.ค.) นายกรภัทร กล่าวว่า ตลาดฯคงจะแกว่งไซด์เวย์ โดยยังมีปัจจัยกดดันอยู่จากราคาน้ำมันที่ปรับตัวลดลง แต่ยังมีแรงหนุนจากกระแสเงินทุนไหลเข้าที่คาดว่ายังเข้ามาอย่างต่อเนื่อง ซึ่งจะช่วยหนุนดัชนีฯให้แกว่งตัวในแดนบวกได้บางช่วง อย่างไรก็ตามมีปัจจัยที่ต้องติดตามในคืนนี้ที่รัฐสภาอังกฤษเตรียมโหวตร่างข้อตกลงการถอนตัวของอังกฤษออกจากสหภาพยุโรป (Brexit) ฉบับใหม่ของนายกรัฐมนตรีเทเรซา เมย์
พร้อมให้แนวต้าน 1,633 แนวรับ 1,617 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,946.60 ล้านบาท ปิดที่ 48.25 บาท ลดลง 0.50 บาท
PTTEP มูลค่าการซื้อขาย 3,894.24 ล้านบาท ปิดที่ 118.50 บาท ลดลง 3 บาท
CPALL มูลค่าการซื้อขาย 2,718.02 ล้านบาท ปิดที่ 78.75 บาท เพิ่มขึ้น 1.25 บาท
SCC มูลค่าการซื้อขาย 2,246.63 ล้านบาท ปิดที่ 470 บาท เพิ่มขึ้น 4 บาท
PTTGC มูลค่าการซื้อขาย 1,846.22 ล้านบาท ปิดที่ 67 บาท เพิ่มขึ้น 0.50 บาท
 
ตลาดหุ้นเอเชีย
